Centrum vedecko-technických informácií SR
               	Lamačská cesta 8/A, 811 04 Bratislava

SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Andrej Kurucz, Mgr.
Centrum vedecko-technických informácií SR, Lamačská cesta 8/A, 811 24 Bratislava
Styčná kancelária SR pre výskum a vývoj v Bruseli (SLORD)
vedúci kancelárie
anglický, nemecký, český, ruský  

2.  Zahraničná pracovná cesta:
Belgické kráľovstvo, 3.6. (00:01) – 28.6.2019 (23:59)
Zahraničná pracovná cesta prerušená v dňoch:   
 	 8.6.2019 – 9.6.2019
              		15.6.2019 – 16.6.2019
             		22.6.2019 – 23.6.2019

Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty sa v júni 2019 riadil základnými dokumentmi – Štatútom Styčnej kancelárie pre výskum a vývoj v Bruseli a Plánom činnosti Styčnej kancelárie SR pre výskum a vývoj v Bruseli na rok 2019. Od toho sa odvíjali aktivity, ktoré som v rámci pobytu uskutočňoval. 
Pre lepšiu prehľadnosť ich v tejto kapitole rámcovo uvádzam v štyroch bodoch. Kapitola 4 obsahuje detailne a prehľadne rozpracované jednotlivé aktivity, a to vrátane dátumov, časov, miesta konania a informáciách o stretnutiach.
Podpora zapájania sa do medzinárodných projektov a pri ich implementácii
V termíne od 27. do 28. júna 2019 sa uskutočnilo už tretie zasadnutie Tieňového výboru pre strategické konfigurácie programu Horizon Europe, do ktorého som bol oficiálne nominovaný zo strany MŠVVaŠ SR. Zasadnutia Tieňového výboru pre strategické konfigurácie programu Horizon Europe budú prebiehať každý mesiac.
Európska komisia má záujem uplatniť nový strategický prístup v úzkej spolupráci s členskými štátmi a plánovať agendu v oblasti výskumu a inovácií na nadchádzajúce obdobie 10 - 15 rokov. Plánovanie strategického prístupu na nadchádzajúce dlhoročné obdobie bude hlavnou úlohou tejto formácie Tieňového výboru pre strategické konfigurácie programu Horizon Europe. Komisia upozornila, že delegáti majú prostredníctvom pripomienkovania Strategického plánu jedinečnú možnosť ovplyvňovať jednotlivé ciele II. klastra programu Horizon Europe a budúce výskumno-inovačné partnerstvá. 
Ďalším dôležitým bodom je príprava novej paradigmy a priorít nadchádzajúceho Európskeho výskumného priestoru (ERA) na obdobie 2020-2030. Pre tieto účely bola zriadená Ad-hoc Pracovná skupina zložená z delegátov ERAC, ktorej som súčasťou. 
Dňa 17. júna 2019 sa zástupcovia Styčnej kancelárie SR pre výskum a vývoj v Bruseli zúčastnili tradičného zasadnutia pracovníkov styčných kancelárií pre výskum a inovácie z krajín V4 (CZELO a PolSCA) a Stáleho zastúpenia Maďarska pri EÚ v Bruseli. Hlavou témou diskusie boli výstupy a odporúčania z organizácie V4 konferencie na tému digitálnej transformácie, za ktorej prípravu zodpovedala Styčná kancelária SR pre výskum a vývoj v Bruseli. Išlo o podujatie, ktoré sa uskutočnilo pod záštitou prebiehajúceho slovenského predsedníctva v rámci V4. Podujatie sa uskutočnilo 6. júna 2019 v priestoroch SZ SR pri EÚ v Bruseli a okrem vysokých predstaviteľov Európskej komisie boli na podujatí predstavené úspechy a príklady dobrej praxe z regiónu V4. V súvislosti s prípravou tohoto podujatia zamestnanci Styčnej kancelárie SR pre výskum a vývoj v Bruseli uskutočňovali prakticky každý deň konzultácie s predstaviteľmi viacerých generálnych riaditeľstiev Európskej komisie (DG RTD, DG GROW a DG CONNECT) vrátane OECD, SZ SR pri EÚ v Bruseli. Zo Slovenska sa v programe zúčastnila prodekanka FIIT STU BA, pani Viera Rozinajová a pán Miloš Koterec z ÚPVII.
Ďalšou témou stretnutia bola organizácie spoločného V4 tréningu pre projektových manažérov pre projekty Horizont 2020, ktorý sa uskutoční v termíne od 18. do 20. novembra 2019 v Bruseli. Pracovníci zároveň identifikovali témy a zástupcov odborných platforiem vrátane zástupcov Európskej komisie, ktorých oslovia pri organizácií nadchádzajúceho školenia pre projektových manažérov.
Ďalším bodom diskusie bola príprava návštevy predsedov akadémií vied z V4 v Bruseli, ktorá by sa uskutočnila začiatkom roka 2020, kedy bude známe nové zloženie vysokých predstaviteľov Európskej komisie, Európskeho parlamentu a ďalších kľúčových zainteresovaných európskych inštitúcií (napr. Európskej rady pre výskum, ERC).
Styčná kancelária SR pre výskum a vývoj pripravila v spolupráci s českou a litovskou styčnou kanceláriou podujatie s názvom H2020 ICT Brokerage event, ktoré sa uskutočnilo 5. júna 2019 v Bruseli. Podujatie bolo určené na predstavenie nadchádzajúcich výziev pracovného programu pre oblasť Informačných a komunikačných technológií (ICT) v programe Horizon 2020. Podujatia sa zúčastnilo približne 60 účastníkov, ktorým podujatie vytvorilo jedinečnú platformu s cieľom poskytnúť možnosť vytvárať konzorciá na podávanie návrhov projektov ICT v rámci programu Horizon 2020 na rok 2020. 
Dňa od 11. do 12. júna pripravila Styčná kancelária SR pre výskum a vývoj v Bruseli v spoločných zasadacích priestoroch zasadnutie a odborný workshop projektu BIOBRIDGES, ktorý je finančne podporený z programu Horizont 2020. Partnerom v úspešnom konzorciu je slovenská spoločnosť PEDAL Consulting. Na podujatí boli prítomní ďalší traja zástupcovia slovenskej výskumno-inovačnej komunity.

IGLO CORE

Jediným bodom zasadnutia IGLO CORE zo 4. júla 2019 bola diskusia s generálnym riaditeľom Generálneho riaditeľstva pre výskum a inovácie (DG RTD) Európskej komisie, pánom Jeanom-Ericom Paquetom.  

Pozvaný rečník predstavil podrobný prehľad o novej štruktúre DG RTD  a hlavné zdôvodnenie personálnych zmien. Počas diskusie s IGLO CORE pán Paquet odpovedal na najdôležitejšie otázky týkajúce sa nadchádzajúceho paneurópskeho podujatia Research and Innovation Days (24. - 26. september 2019, Brusel), príprave nadchádzajúceho rámcového programu Horizon Europe a ďalších záležitostí.

Prezentácia a popularizácia slovenského výskumu a inovácií 

Styčná kancelária SR pre výskum a vývoj v Bruseli v spolupráci s partnerskými styčnými kanceláriami z krajín Vyšehradskej štvorky a Stálym zastúpením SR pri EÚ v Bruseli prípravila organizáciu medzinárodnej V4 konferencie na tému digitálnej transformácie, za ktorej prípravu zodpovedala primárne Styčná kancelária SR pre výskum a vývoj v Bruseli. Ide o podujatie, ktoré sa uskutočnilo pod záštitou prebiehajúceho slovenského predsedníctva v rámci V4. Podujatie sa uskutočnilo 6. júna 2019 v priestoroch SZ SR pri EÚ v Bruseli a okrem vysokých predstaviteľov Európskej komisie boli na podujatí predstavené národné politiky, priority vrátane úspechov a príkladov dobrej praxe z regiónu V4.
V súvislosti s prípravou tohoto podujatia zamestnanci Styčnej kancelárie SR pre výskum a vývoj v Bruseli uskutočňovali prakticky každý deň konzultácie s predstaviteľmi viacerých generálnych riaditeľstiev Európskej komisie (DG RTD, DG GROW a DG CONNECT) vrátane OECD, SZ SR pri EÚ v Bruseli a ÚPVII. Zo Slovenska v programe podujatia vystúpila prodekanka FIIT STU BA, Viera Rozinajová a Miloš Koterec z ÚPVII.

Prevádzkovanie informačného portálu
Počas júni 2019 boli na webovej stránke SLORD zverejnené viaceré aktualizácie. Pravidelne bol aktualizovaný aj profil SLORD na Facebooku. Za uplynulý mesiac bol rovnako pripravený newsletter, ktorý bol poslaný približne 2.550 kontaktom z prostredia slovenskej vedy, výskumu a inovácií. 

Organizačná a administratívna činnosť v SLORD
Plnili sa všetky administratívne a organizačné úlohy, ktoré súvisia s riadnym chodom kancelárie. 

4.  Stručný priebeh rokovaní, resp. študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

	Konferencie, semináre, podujatia

				Jún  2019		
Dátum	Čas	Miesto	Účastník (SLORD)	Účastníci	Podujatie	
5.6.2019	10:00-11:30	Stále zastúpenie LT pri EÚ v Bruseli	Andrej Kurucz, MR	Zástupcovia výskumno-inovančnej komunity 	ICT H2020 Brokerage event 
	
5.6.2019	17:00-20:00	Stále zastúpenie PT pri EÚ v Bruseli	Andrej Kurucz	Nominovaní zástupcovia ČŠ a AK do ERAC Ad-hoc WG on the future of the ERA
	ERAC Ad-hoc WG on the future of the ERA
	
6.6.2019	08:00-15:30	Stále zastúpenie SR pri EÚ v Bruseli	Andrej Kurucz, TL, MR	Zástupcovia IGLO, ČŠ, AK, EK a EP, akadémie priemysel, MSP a platformy	V4 Conference on Digital Transformation	
12.6.2019	09:00-16:30	SLORD	Andrej Kurucz 	Zainteresované strany H2020 projektu BIOBRIDGES a EK 	BIOBRIDGES Focus Group Meeting
H2020
	
12.6.2019	17:30-20:00	Stále zastúpenie AT pri EÚ v Bruseli	Andrej Kurucz, TL, MR	Zástupcovia IGLO; EK; EP a odborné platformy
	IGLO Annual Reception
	
17.5.2019	19:00-20:00	NorCORE	Andrej Kurucz	Zástupcovia IGLO	Norcore Summer Reception

18.6.2019	9:00-10:30	Flagey	Andrej Kurucz	Zástupcovia ČŠ, AK, EK a EP	Brussels Economic Forum
	
19.6.2019	12:30-14:00	Thon EU	Andrej Kurucz	Zástupcovia ČŠ, EK a EP	Huawei research lunch	
25.6.2019	18:00-20:30	British Residence in Brussels	Andrej Kurucz	Zástupcovia IGLO, ČŠ, AK, EK a EP	UKRO 35th Anniversary Celebration	

Stretnutia a rokovania
				Jún  2019		
Dátum	Čas	Miesto	Účastník (SLORD)	Účastníci	Téma stretnutia	
3.6.2019	14:00-15:30	Stále zastúpenie SR pri EÚ v Bruseli	Andrej Kurucz, TL, MR	Darina Kubánová (Stále zastúpenie SR pri EÚ v Bruseli)	V4 Conference on Digital Transformation	
4.6.2019	11:15-13:30	Neth-ER	Andrej Kurucz	Zástupcovia IGLO CORE	Nový štruktúra DG RTD; HEU; Strategické 
plánovanie	
5.6.2019	15:00-16:30	Stále zastúpenie SR pri EÚ v Bruseli	Andrej Kurucz, TL	Darina Kubánová (Stále zastúpenie SR pri EÚ v Bruseli)	V4 Conference on Digital Transformation	
11.6.2019	10:00-11:30	SLORD	Andrej Kurucz	Róbert Miškuf (Pedal Consulting)	Zapojenie spoločnosti Pedal Consulting do 
H2020; príprava na HEU	
13.6.2019	10:30-11:30	SLORD (Skype)	Andrej Kurucz	Petra Dzurovčinová (Hlavné mesto SR – Bratislava)	Zapojenie Bratislavy do pripravového projektového 
konzorcia H2020	
14.6.2019	16:00-17:30	SLORD	Andrej Kurucz	Marcos António Nogueira (Irradiare) 	Zapojenie SK subjektov do konzorcia H2020;
Identifikácia potenciálnej spolupráce pri ďalších
oblastiach H2020
	
17.6.2019	13:00-15:30	Stále zastúpenie HU pri EÚ v Bruseli	Andrej Kurucz, TL, MR	Zástupcovia styčných kancelárií V4 	Zasadnutie V4 Beakfast
 	
19.6.2019	15:30-16:30	SLORD	Andrej Kurucz, TL	Fabio Feudo (IT)
 	Zapojenie SAV do pripravovaného 
projektového konzorcia H2020
	
20.6.2019	14:00-16:00	SLORD	Andrej Kurucz	Alexandra Benovicsová (SZ SR pri EÚ)
	Proces Strategického plánovanie HEU; iniciatíva
BIO-EAST
	
26.6.2019	14:00-15:30	Residence Palace	Andrej Kurucz	Ján Weiterschütz (Národná vodíková asociácia Slovenska – NVAS)	FCH JU (H2020); zapojenie NVAS do iniciatív
H2020; príprava na program Horizon Europe
	
27.6.2019	10:00-19:30	Albert Borschette	Andrej Kurucz
	Zástupcovia Tieňového výboru pre strategické konfigurácie Horizon Europe	Zasadnutie Tieňového výboru pre strategické
konfigurácie Horizon Europe	
28.6.2019	09:00-16:30	Albert Borschette	Andrej Kurucz
	Zástupcovia Tieňového výboru pre strategické konfigurácie Horizon Europe	Zasadnutie Tieňového výboru pre strategické
konfigurácie Horizon Europe	

5.  Odporúčané závery:

Strategické plánovanie:

Európska komisia pripravuje v úzkej spolupráci s členskými štátmi EÚ implementáciu nadchádzajúceho rámcového programu Horizon Europe, najambicióznejšieho programu EÚ v oblasti výskumu a inovácií (2021 - 2027) s navrhovaným rozpočtom 100 miliárd EUR. Komisia v rámci tohto procesu 28. júna 2019 spustila verejnú (online) konzultáciu, ktorá pomôže formovať európske investície do výskumu a inovácií v nasledujúcich rokoch.

Online konzultácia bude zbierať vstupy od zainteresovaných strán z celého sveta. Prijaté vstupy budú zohľadnené pri príprave „Strategického plánovania“ programu Horizon Europe. Tieto vstupy sa odzrkadlia v usmerneniach jednotlivých pracovných programov, výzvach na predkladanie návrhov, misiách a partnerstvách počas fungovania prvých štyroch rokov programu Horizon Europe (2021-2024).

Je dôležité, aby sa do procesu konzultácie zapojil čo najväčší počet zainteresovaných strán, aby boli v nadchádzajúcom programe Horizon Europe zohľadnené aj záujmy a priority jednotlivých výskumno-inovačných subjektov zo Slovenska!

Viac informácií nájdete na webovej stránke Styčnej kancelárie SR pre výskum a vývoj v Bruseli (SLORD, CTVI SR): https://slord.sk/sk/odporucame/spustenie-verejnej-konzultacie-vyjadrite-svoj-nazor-na-vyskumno-inovacne-priority-nadchadzajuceho-ramcoveho-programu-horizon-europe.html?page_id=3978

V kontexte Strategického plánovania Komisia niekoľkokrát počas zasadnutia uviedla svoje odporúčania týkajúce sa budúcich nominácií (národných delegátov, NCP a národných expertov) do jednotlivých programových výborov pre program Horizon Europe - úlohu národných delegátov by v kontexte zabezpečenia strategickej koordinácie, konzistentnosti s národnými prioritami, implementácie a zabezpečenia dostatočného financovania mali podľa Komisie ideálne vykonávať zástupcovia z relevantných ministerstiev, ktorí majú schopnosť aktívne ovplyvňovať tvorbu politík, dohliadať na implementáciu a zabezpečiť financovanie pre výskumno-inovačné aktivity (pozn.: z pohľadu nastavenia a skvalitnenia budúceho procesu zapájania SK subjektov do programu Horizon Europe a v najmä v kontexte procesu identifikácie a následnej nominácie zástupcov do programových výborov je potrebné sa týmto návrhom Komisie zaoberať). 

Revízia Všeobecného nariadenia o skupinových výnimkách (GBER):
Všeobecné nariadenie o skupinových výnimkách (ďalej len „GBER“) umožňuje členským štátom vykonávať širokú škálu opatrení verejnej podpory bez predchádzajúceho oznámenia Komisii v oblastiach, ako je výskum, vývoj a inovácie, ochrana životného prostredia alebo podpora MSP. To znižuje administratívnu záťaž pre verejné orgány a urýchľuje poskytovanie verejnej podpory vrátane podpory poskytnutej zo štrukturálnych fondov EÚ.
S cieľom zabezpečiť, aby sa vnútroštátne fondy a fondy EÚ mohli bez problémov kombinovať v rámci nadchádzajúceho viacročného finančného rámca (2021-2027) bez toho, aby sa narušila hospodárska súťaž na vnútornom trhu, sa Komisia prostredníctvom súčasnej cielenej revízie GBER snaží (i) zlepšiť súlad medzi pravidlami financovania EÚ a pravidlami štátnej pomoci a (ii) zefektívniť kontrolu štátnej pomoci nad vnútroštátnymi fondmi vrátane fondov spoločného hospodárenia EÚ v kombinácii s programami EÚ riadenými centrálne Komisiou.

Odporúčanie: explicitnosť a uvádzať návrhy opatrení, ktoré umožnia široké využívanie EŠIF pri (i) zapájaní do všetkých typov a kategórií spolufinancovaných schém a iniciatív (napr. výskumno-inovačné partnerstvá, kde sa vyžaduje spolufinancovanie zo strany zúčastnených subjektov) vrátane (ii) podpory držiteľov ocenenia Seal of Excellence (EIC, MSCA) a (iii) „Widening“ opatrení (napr. schéma Teaming) v programe Horizon Europe. Spätná väzba sa uvádza v elektronickom formáte, najlepšie v angličtine, francúzštine alebo nemčine.

Webový odkaz na konzultáciu k revízii GBER, ktorá bude otvorená do 27. septembra 2019: http://ec.europa.eu/competition/consultations/2019_gber/index_en.html

Transformačný proces:

V súvislosti s transformačným prechodom na nadchádzajúce programové obdobie po roku 2020 (2021-2027) a bezproblémovým spustením koordinačnej, poradenskej, projektovej a implementačnej činnosti na národnej a inštitucionálnej úrovni je nevyhnutné, aby všetky zložky národného systému podpory pre zapojenie Slovenskej republiky do rámcových programov EÚ pre výskum a inovácie podrobne monitorovali, analyzovali a vyhodnocovali vývoj politiky EÚ v oblasti výskumu a inovácií a to najmä so špecifickým zameraním na predpokladanú štruktúru, výšku rozpočtu a nové nástroje / schémy rámcového programu Horizon Europe. Je potrebné, aby všetky zložky systému boli dostatočne vopred informované a pripravené adaptovať svoje vnútorné systémy na avizované zmeny a novinky v programe Horizon Europe. Pre zvýšenie úspešnosti čerpania prostriedkov z programu Horizon Europe je nevyhnutné vopred prijať viacero krokov na národnej úrovni (podpora excelentných tímov, preplatenie osobných nákladov, projektová činnosť, vyhľadávanie talentov, inštitucionálna podpora pre zapájanie sa do rámcových programov, atď.) vrátane prípravy spustenia synergických a komplementárnych výziev k programu Horizon Europe na národnej úrovni od úvodného spustenia programu v roku 2021 s využitím finančných prostriedkov EŠIF (VA) a prostriedkov koordinovaných APVV.  
Na úrovni MŠVVaŠ SR podporiť (i) znovuobnovenie pracovnej skupiny (MŠVVaŠ SR, Kancelária NCP, SLORD, národní delegáti) a podporiť vznik (ii) medzirezortnej pracovnej skupiny pre výzvy programu Horizont 2020 resp. „virtuálnej skupiny“ s cieľom identifikovať a podporiť zapojenie slovenských účastníkov v rámcovom programe Horizont 2020. Zároveň sa tým podporí komunikácia a prehľad o aktuálnych výzvach a témach v pracovnom programe rámcového programu Horizont 2020 na roky 2018-2020.  
Je dôležité, aby sa v dohľadnej dobe podporil vznik národných podporných schém, ktoré sú schopné podporiť synergie a komplementárnosť k nástrojom rámcového programu Horizont 2020 (SME Instrument fáza 2, MSCA, ERC a ďalšie) prostredníctvom ocenenia Seal of Excellence s cieľom zvýšiť záujem a účasť slovenských subjektov v programe Horizont 2020.
Podporovať realizáciu a prípravu jednotlivých zložiek národného systému podpory na nadchádzajúci rámcový program EÚ pre výskum a inovácie – koordinačná, implementačná a komunikačná činnosť medzi MŠVVaŠ SR, CVTI SR, národnými delegátmi, NCP, SLORD a ďalšími zložkami systému vrátane spolupráce so zainteresovanými ďalšími rezortmi (príprava na klastre v rámci II. piliera 9. RP) a podporovať prípravu na úrovni SAV, vysokých škôl a univerzít).
Podporovať zapájanie slovenských subjektov do aktivít Európskeho inovačného a technologického inštitútu:
•	zapojenie slovenských subjektov do súčasných alebo vznikajúcich EIT KICs (napr. Žilinská univerzita v rámci novovznikajúceho EIT KIC Urban Mobility); 
•	zapojenie slovenských subjektov do Regionálneho inovačného programu EIT (EIT RIS) a podporiť vznik ďalších tzv. EIT Hubs na ďalších územiach Slovenskej republiky;
•	Zapojenie slovenských predstaviteľov výskumno-inovačnej komunity do správnej rady EIT a do procesu hodnotenia projektových návrhov pod hlavičkou EIT.
Naďalej je potrebné na všetkých úrovniach aktívne podporovať zlepšenie systému podpory účasti Slovenska v rámci programu Horizont 2020. 

6.   Prehľad prinesenej dokumentácie a miesto jej uloženia
Prezentácie z podujatí a pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC
-
8.   Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Andrej Kurucz				…………………………………………….
Dátum: 1. 7. 2019

Správu schválil:  prof. RNDr. Ján TURŇA, CSc., generálny riaditeľ